فرانسادا کئچن هفته ایچینده گاز کپسوللاری اولان بیر ماشین‌ین اله کئچیریلمه‌سی ایله باغلی 3 قادین‌ین نظارته آلینماسی‌نین آردین‌دان اؤلکه‌ده ترور تهدیدی یئنی‌دن گوندمه گلدی.
فرانسا باش ناظیری مانوئل والس، بیر رادیو کانالینا وئردیگی موصاحیبه‌ده، فرانسادا ترور سالدیریسی تهدیدی‌نین ان یوکسک سویه‌ده اولدوغونو سؤیله‌دی.
باش ناظیر والس، "بو هفته ان آز ایکی سالدیری اؤنلندی" دئدی.
فرانسادا مین 350 نفرین تروریزم سوروشدورما‌لاری ایچینده نظارتده اولدوغونو ایفاده ائدن والس، 293 آدامین ایسه بیر ترور تشکیلاتییلا بیرباشا علاقه‌ده اولدوغون‌دان شوپهه‌لنیلدیگینی سؤیله‌دی.
15 مین نفرین پولیسین و کشفیات سرویسلری‌نین تعقیبینده اولدوغونو ایفاده ائدن فرانسا باش ناظیری،
"یئنی سالدیری‌لار، گوناهسیز قوربان‌لار اولا‌جاق. فرانسیز خالقینا بو حقیقتی سؤیلمک منیم وظیفه‌م "دئدی.
فرانسادا کئچن ایل تشکیل ائدیلن شارلی ابدو سالدیریسی سونراسیندا، ترور آلارمی ان یوکسک سویه‌یه چیخاردیلمیشدی.
پاریس‌ده 130، نیس‌د‌ه 85 نفرین اؤلدوگو سالدیری‌نین آردین‌دان، اؤلکه ایچینده فوق ا‌لعاده حال اعلان ائدیلمیشدی.
هفته ایچینده توتولان 3 قادین، پاریس‌ده نوتردام کاتدرالی یاخینلیغیندا بومبا یوک‌لو ماشینلا سالدیری پلانلاماقلا گوناهلاندیریلیر.
